CELEX: C2004/094/128
Language: da
Date: 2004-04-17 00:00:00
Title: Sag anlagt den 28. januar 2004 af João Andrade Sena mod Det Europæiske Luftfartssikkerhedsagentur

17.4.2004   
            
            
               DA
            
            
               Den Europæiske Unions Tidende
            
            
               C 94/45
            
         Sag anlagt den 28. januar 2004 af João Andrade Sena mod Det Europæiske Luftfartssikkerhedsagentur
   (Sag T-30/04)
   (2004/C 94/128)
   Processprog: fransk
   Ved De Europæiske Fællesskabers Ret i Første Instans er der den 28. januar 2004 anlagt sag mod Det Europæiske Luftfartssikkerhedsagentur af João Andrade Sena, Rhode St Genèse (Belgien), ved avocats Georges Vandersanden, Laure Levi og Aurore Finchelstein.
   Sagsøgeren har nedlagt følgende påstande:
   
               —
            
            
               Annullation af Det Europæiske Luftfartssikkerhedsagenturs beslutninger af 11. juli 2003 om at udnævne en anden i stillingen som direktør og om ikke at tage sagsøgerens ansøgning i betragtning.
            
         
               —
            
            
               Luftfartssikkerhedsagenturet tilpligtes at betale 2 EUR i erstatning for sagsøgerens tab, hvilket beløb er fastsat ex aequo et bono.
            
         
               —
            
            
               Luftfartssikkerhedsagenturet tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har anfægtet Det Europæiske Luftfartssikkerhedsagenturs beslutninger om ikke at tage hans ansøgning i betragtning ved besættelsen af stillingen som direktør og om at udnævne en anden i stillingen.
   Sagsøgeren har understreget, at de oplysninger, som han og hans advokater fik som følge af deres anmodning, viste sig at være sporadiske, og ikke gav ham mulighed for at få et klart og gennemsigtigt billede af den fulgte procedure.
   Til støtte for søgsmålet har han endvidere fremført følgende anbringender:
   
               —
            
            
               Tilsidesættelse af begrundelsespligten samt princippet om omsorgspligt og om god forvaltningsskik.
            
         
               —
            
            
               Manglende oplysninger, på grundlag af hvilke det objektivt og med rimelighed kan formodes, at princippet om upartiskhed, om objektivitet og om forbud mod forskelsbehandling ikke er blevet overholdt, samt tilsidesættelse af de proceduremæssige regler og af meddelelsen om ledig stilling.
            
         
               —
            
            
               Manglende hensyntagen til tjenestens interesse og tilsidesættelse af artikel 12 i ansættelsesvilkårene for de øvrige ansatte, idet det fremgår af en sammenligning af fortjenesterne for den, der er blevet udnævnt, baseret på den meget kortfattede biografi, som Kommissionen har fremsendt, og sagsøgerens fortjenester, at sagsøgerens fortjenester er klart bedre.